cyanic-selkie/wikianc huggingface dataset:
Jenson Button
Honda (2006–2008)
Kausi 2008 ei onnistunut Buttonilta ja Hondalta yhtään paremmin. Ainoat pisteet tulivat kuudennesta sijasta keväällä ajetusta Espanjan GP:stä. Kauden jälkeen Honda ilmoitti vetäytyvänsä sarjasta. Tallin tekninen johtaja Ross Brawn oli tästä hyvin harmissaan tietäessään, että ensi kaudelle rakennettu auto olisi voittaja-auto. Brawn osti tallin ja nimesi sen itsensä mukaan Brawn GP:ksi.
Brawn (2009)
Formula 1 -kaudella 2009 Button palasi kärkikuljettajaksi uudessa Brawn GP-tallissa, jonka Ross Brawn oli ostanut Hondalta. Button yllätti talvitesteissä ajamalla päivän nopeimman kierrosajan Barcelonan testeissä maaliskuussa ja auton ylivoima alkoi herättää huomiota. Hän ajoi paalupaikalta ylivoimaiseen voittoon kauden avanneessa Australian GP:ssä. Sen jälkeen hän voitti Malesian sadekisan ja Bahrainin GP:n sekä sijoittui kolmanneksi Kiinan GP:ssä. Hän voitti myös neljä seuraavaa osakilpailua peräkkäin ja johti MM-sarjaa 26 pisteellä.
McLaren (2010–2017)
Button jatkoi McLarenilla kaudella 2016. Button ajoi pistesijoille Venäjällä, Espanjassa ja Monacossa. Button ajoi vaihtelevissa keliolosuhteissa Itävallassa itsensä ruutuun kolme, mutta tippui kuivankelin kilpailussa kuudenneksi. Belgian GP:ssä Pascal Wehrlein törmäsi Buttoniin avauskierroksella, jonka seurauksena molemmat kuskit keskeyttivät kilpailun. Button ajoi pisteille Malesiassa ja Yhdysvalloissa ja saavutti viimeisellä F1-kaudellaan 21 pistettä.
Tulokset kilpailuittain
• Abu Dhabin GP:ssä 2014 jaettiin tuplapisteet.
Atlantis FC
Historia
Kauden 2019 päätteeksi seuran A-juniorit saavuttivat SM-sarjassa hopeaa ja Atlantis FC edustusjoukkue nousi Kakkoseen. Seuran kakkosjoukkue Atlantis FC Akatemia pelaa Kolmosessa. thumb|Pukinmäen liikuntapuisto
Joseph Dao
Joseph Dao (8. kesäkuuta 1936 Bobo-Dioulasso – 23. lokakuuta 2011) oli burkinalaissyntyinen malilainen roomalaiskatolinen piispa. Hänet vihittiin papiksi Ségoun hiippakuntaan 26. kesäkuuta 1965 ja nimitettiin Kayesin hiippakunnan piispaksi 12. syyskuuta 1978. Piispaksi vihkiminen seurasi 27. tammikuuta 1979. Pääkonsekraattorina toimi Luc Auguste Sangaré, jota avustivat Jean-Baptiste Maria Cissé ja Anselme Titianma Sanon.
Augustin Traoré
Augustin Traoré (s. 15. marraskuuta 1955) on malilainen roomalaiskatolinen piispa. Hänet vihittiin papiksi Ségoun hiippakuntaan 6. heinäkuuta 1985 ja nimitettiin sen piispaksi 30. lokakuuta 2003. Piispaksi vihkiminen seurasi 14. maaliskuuta 2004. Pääkonsekraattorina toimi Joseph Dao, jota avustivat Jean-Gabriel Diarra ja Michel-Joseph-Gérard Gagnon.
Our New World
Our New World on Dream Theaterin 24. single. Se julkaistiin vuonna 2016 levymerkillä Roadrunner Records.
Bobbie Gentry
Gentry esiintyi viimeisen kerran jouluyönä 1978 televisio-ohjelmassa The Tonight Show Starring Johnny Carson ja on sen jälkeen pysytellyt poissa julkisuudesta. Hänellä on portugalilaisia sukujuuria.
Riitajärvi (Keuruu)
Maantietoa
Järven pinta-ala on 3,6 hehtaaria, se on 400 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Suomen kansanvaltuuskunta
Kansanvaltuuskunnan ihanteellisena tavoitteena oli työväenliikkeen ohjelman mukainen hallittu yhteiskunnallinen muutos, ja sen laatimassa esityksessä Suomen uudeksi valtiosäännöksi pyrittiin pysyttelemään demokratian pohjalla. Esitystä ei sodan keskellä voitu panna toimeen, ja kehitys kulkikin täysin vastakkaiseen suuntaan. Lopulta kansanvaltuuskunnan puheenjohtaja Manner jopa julistettiin Suomen diktaattoriksi. Kansanvaltuuskunta kohtasi muutenkin suuria vaikeuksia hallinnon ja talouden järjestämisessä eikä kyennyt estämään punakaartien harjoittamaa väkivaltaista terroria.
Perustaminen ja välittömät toimet
Kansanvaltuuskunta määräsi 2. helmikuuta punakaartit valtion ylläpidettäviksi, ja kaartit asetettiin periaatteessa sen määräysvallan alaisuuteen. Käytännössä kansanvaltuuskunta joutui myöhemmin tunnustamaan, ettei se kyennyt juuri kontrolloimaan kaartien toimintaa, ja vähensi sota-asioiden käsittelyä. Punakaartien ja kansanvaltuuskunnan suhde pysyi ongelmallisena koko sodan ajan, sillä valtuuskunta katsoi kaartien toimivan omavaltaisesti, ja monet punakaartilaiset taas pitivät kansanvaltuutettuja rintaman todellisuudesta vieraantuneina ”loiseläiminä”.
Jean-Baptiste Maria Cissé
Jean-Baptiste Maria Cissé (28. elokuuta 1932 – 3. marraskuuta 1996) oli malilainen roomalaiskatolinen piispa. Hän syntyi Ségoussa, sai pappisvihkimyksensä 4. huhtikuuta 1959 ja tuli nimitetyksi Sikasson hiippakunnan piispaksi 8. heinäkuuta 1976. Piispaksi vihkiminen seurasi 8. tammikuuta 1977. Pääkonsekraattorina toimi Luc Auguste Sangaré, jota avustivat Didier Pérouse de Montclos ja Anselme Titianma Sanon.
Suomen kansanvaltuuskunta
Työväen pääneuvosto
Neuvostoon nimettiin sellaisiakin henkilöitä, jotka kieltäytyivät osallistumasta sen työhön, esimerkiksi Eetu Salin. Työväen pääneuvoston puheenjohtajaksi valittiin vuoden 1917 suurlakkokomitean jäsenenä toiminut Suomen kuljetustyöntekijäin liiton sihteeri Valfrid Perttilä ja sihteeriksi ylioppilas Väinö Jokinen. Nimellisesti työväen pääneuvostolla oli oikeus valita ja erottaa kansanvaltuuskunnan jäsenet ja kumota sen päätöksiä. Se laatikin jo 15. helmikuuta kansanvaltuuskunnan kokoonpanosta kannanoton, jossa toivottiin siviili- ja sota-asioiden erottamista toisistaan, Yrjö Mäkelinin nimittämistä siviiliasioiden johtoon sekä sosiaaliasiain osaston perustamista. Adolf Taimea neuvosto piti tehtäväänsä huonosti sopivana, mutta ketään ei vaadittu erotettavaksi. Kansanvaltuuskunnan johtava kriitikko työväen pääneuvostossa oli entinen kansanedustaja Matti Airola. Maaliskuussa kansanvaltuuskuntaa järjesteltiin uudestaan pitkälti työväen pääneuvoston toivomusten mukaan ja Airolasta tehtiin toinen sisäasiain valtuutettu.
Suhde väkivaltaisuuksiin
Vertailukohtana valkoisten puolelta voidaan todeta, että Suomen senaatti, jolla olisi ainakin sodan päätyttyä ollut mahdollisuus puuttua tapahtumiin, ei missään vaiheessa asettunut tuomitsemaan huomattavasti laajempaa valkoista terroria.
Perustuslakiehdotus ja suhtautuminen demokratiaan
Vaikka bolševikkien omaksumalla suoraan ”proletariaatin diktatuuriin” tähdänneellä linjalla oli kannatusta joidenkin suomalaisten punaisten parissa, oli Suomen vallankumouksen johto periaatteessa päättänyt pitäytyä demokratian kannalla. Suomen sosiaalidemokraattisen liikkeen merkittävin teoreettinen auktoriteetti oli perinteisesti ollut saksalainen Karl Kautsky, jonka mukaan työväenluokan valta toteutuisi nimenomaan demokraattisen enemmistövallan muodossa.
Siirtyminen Viipurin ja huhtikuun uudelleenjärjestely
Kansanvaltuuskunta pakeni eteneviä saksalaisia siirtymällä 4.–9. huhtikuuta Helsingistä Viipuriin yhdessä muun punaisen keskushallinnon kanssa. Kansanvaltuuskunta, työväen pääneuvosto ja punakaartien johto pitivät Viipurissa 10.–11. huhtikuuta välisenä yönä kokouksen, jossa päätettiin yhdistää punakaartien ylipäällikkyys ja kaikkien ”sota-asioihin yhteydessä olevien siviiliasioiden” johto yhdelle henkilölle, diktaattorille. Kansanvaltuuskunnan puheenjohtaja Kullervo Manner valittiin vastahakoisuudestaan huolimatta diktaattoriksi muodollisen yksimielisesti hänen saatuaan edeltävässä koeäänestyksessä eniten ääniä. Diktaattorin sotilaallisen esikuntaan valittiin Evert Eloranta, Eino Rahja, Ernst Hausen ja Vilho Rinne.
Tverinkarjalaiset
Lukumäärä ja karjalan kielen puhujat
Venäläistyminen alkoi 1800-luvun puolivälissä modernin maailman levitessä venäjänkielisen koululaitoksen ja rautateiden myötä karjalaisiin kyliin. Vuonna 1800 tverinkarjalaisia oli Venäjän keisarikunnassa 32 670 henkeä. Vuoden 1873 väestönlaskennassa luku oli noin 100 000. 1920-luvulla Tverin Karjala ja Karjalan neuvostotasavalta valitsivat toisistaan eroavan kielipolitiikan: Karjalassa venäjän rinnalle vieraaksi kieleksi otettiin suomi, Tverissä karjala. 1920-luvulla tverinkarjalaisia oli 140 000, ja he muodostivat yli puolet kaikista Neuvostoliiton karjalaisista. Vuonna 1930 heitä oli jo peräti 150 617. Varsinainen karjalankielinen julkaisutoiminta ja tverinkarjalan kirjakielen erottaminen Karjalassa puhuttavasta karjalan kielestä tapahtui 1930-luvun alussa. Tuo aika oli Tverin karjalaisen kulttuurin kehittymisen aikaa, kun latinalaisia kirjaimia käyttävä karjalan kielen kirjaimistoa alettiin kehittää.
1930-luvulla
Samalla aikaa, kun kirjakieltä kehitettiin, lehtiä julkaistiin ja karjalankielisiä opettajia koulutettiin, Stalinin vainot levisivät ympäri maata. Tverinkarjalaisten latinalaisten aakkosten käyttö tulkittiin fasistiseksi, ja niiden poistaminen julistettiin voitoksi suursuomalaisesta porvarillisesta nationalismista. Vainojen ja epäluulon keskellä Neuvostoliiton johdolta tuli omituinen päätös: Tverinkarjalaisille piti perustaa oma autonomia, Tverin piirikunta. Piirikunnalla oli suurellisia suunnitelmia uusista karjalankielisistä kouluista ja teatterista. Kohta piirikunnan perustamisen jälkeen sen karjalaisaktiiveja alettiin kuitenkin pidättää, ja tverinkarjalaisten lyhyt autonomia loppui vuonna 1939. Tutkijat arvelevat, että autonomia perustettiin karjalaisaktiivien esiin saamiseksi ja likvidoimiseksi. Vuoden 1939 jälkeen ei painotuotteissa enää saanut käyttää sanaa ”karjalainen”. Tverinkarjalaisten kansa oli siten virallisesti poispyyhitty Neuvostoliitosta. Ennen karjalan kielen kieltämistä 1930-luvulla karjalan kieltä opetettiin lähes 200 koulussa. Vuosina 1932–1938 karjalan kieltä ja kirjallisuutta opetettiin peräti 181 koulussa Tverin alueen 12 piirissä. Tuona aikana painettiin sata karjalankielistä kirjaa. Kiellon jälkeen karjala säilyi kuitenkin perheissä kotikielenä. Nämä 50 vuotta olivat kova isku karjalaiselle kulttuurille Tverissä, kun karjalaista väestöä sulautettiin valtaväestöön. Samoin karjalan kielen tilalle tuli venäjä.
Jean-Marie Kélétigui
Jean-Marie Kélétigui (12. toukokuuta 1932 – 31. elokuuta 2010) oli norsunluurannikkolainen roomalaiskatolinen piispa. Hänet vihittiin papiksi 2. heinäkuuta 1960 ja nimitettiin Katiolan hiippakunnan piispaksi 7. heinäkuuta 1977. Piispaksi vihkiminen seurasi 30. lokakuuta. Pääkonsekraattorina toimi Emile Durrheimer, jota avustivat Laurent Yapi ja Jean-Baptiste Maria Cissé.
Joshua Rifkin
Joshua Rifkin (s. 22. huhtikuuta 1944 New York) on yhdysvaltalainen kapellimestari, kosketinsoittaja ja musikologi. Hänet tunnetaan Bach-asiantuntijana, jonka johdolla on tehty monia Bach-levytyksiä.
1970-luvun alussa Rifkin levytti Scott Joplinin musiikkia, ja hänen katsotaan olleen vähintäänkin osittain vastuussa ragtime-musiikkia kohtaan tuolloin heränneestä uudesta kiinnostuksesta. Jo aiemmin hän oli herättänyt huomiota julkaisemalla levytyksen, jossa The Beatlesin musiikkia oli sovitettu ja esitetty 1700-luvun musiikin tyyliin (Baroque Beatles Book).
Chang ja Eng Bunker
Veljekset esiintyivät P.T. Barnumin sirkuksessa ja saivat Yhdysvaltain kansalaisuuden. Huhtikuussa 1843 he menivät naimisiin yhdysvaltalaisten Sallie Anne ja Adelaide Yatesin kanssa. Chang sai kymmenen lasta, Eng yksitoista. Kaksoset kuolivat 62 vuoden 251 päivän iässä vuonna 1874 kolmen tunnin sisällä toisistaan.
The Pale Emperor
Rolling Stone valitsi albumin vuoden 2015 parhaaksi metallialbumiksi.
Ecuadorin centavo
Ecuadorin centavo on Ecuadorin rahayksikkö. Ecuadorin vaihdettua oman sucrensa Yhdysvaltain dollariin vuonna 2000, maa päätti lyödä myös omaa valuuttaansa centavoa. 1, 5, 10, 25 ja 50 centavosin kolikot ovat yleisessä kierrossa Ecuadorissa Yhdysvaltain dollarin lisäksi. Seteleitä ei ole julkaistu. Kolikot lyödään Kanadassa ja Meksikossa.
Sepelvaltimon ohitusleikkaus
Sydämen pysäyttäminen leikkauksen ajaksi helpottaa suonten saumojen ompelua. Se lisää kuitenkin leikkauksesta johtuvien aivoverenkiertohäiriöiden riskiä. Tämä voi aiheuttaa esimerkiksi leikkauksen jälkeisiä muistihäiriöitä. Tämän vuoksi on viime aikoina lisääntyvässä määrin ryhdytty käyttämään tekniikkaa, jossa sydäntä ei pysäytetä leikkauksen ajaksi. Tämä tekee kuitenkin saumojen ompelusta vaikeaa. Ompelua pyritään helpottamaan erilaisilla tukivälineillä, joilla ompelukohta pyritään tukemaan liikkumattomaksi, vaikka sydän muuten sykkiikin normaalisti. Leikkauksen tekeminen ilman sydämen pysäyttämistä vähentää huomattavasti neurologisten komplikaatioiden riskiä.
Miniohitusleikkausten kehitysvaiheet
Niin sanotut mini-invasiiviset tekniikat ovat nopeasti kehittyneet mahdollistaen entistä yksilöllisemmän sydänkirurgisen hoidon. Valtavirrasta poiketen etenkin latinalaisessa Amerikassa aloitettiin ohitusleikkausten tekeminen sykkivään sydämeen. Tämä kehitys johti siihen, että vuonna 1988 Bennetti suoritti yhden suonen sepelvaltimo-ohituksen pienestä rintakehän viillosta sykkivään sydämeen. Menetelmä sai melkoista huomiota, ja tämän jälkeen niin sanottu mini-invasiivinen ohitusleikkaus otettiin käyttöön useassa keskuksessa.
Maija Salo
Salo kuului yhtyeeseen Pirkan neidot (muut jäsenet Pirkko-Liisa Lampela [nyk. Tikka], Pirjo Nallikari [nyk. Latvala] ja Irma Niemi [nyk. Tapio]). Yhtye sai alkunsa noin vuonna 1965 Töölön Yhteislyseossa, jonka oppilaita he tuohon aikaan olivat. Lauluviihdettä hän oli tekemässä useissa TV2:n ohjelmissa lauluyhtyeessä Hiltuset.
Kirjotäpläkoi
Kirjotäpläkoi (Ethmia quadrillella) on täpläkoiden alaheimoon kuuluva perhoslaji. Kirjotäpläkoin siipiväli on 15–19 millimetriä. Lajin ravintokasveja ovat lemmikit, rohtoimikkä ja rohtoraunioyrtti. Lajia esiintyy Euraasiassa ja Suomen lajiston uhanalaisarvioinnissa 2010 se on luokiteltu vaarantuneeksi (VU) ..
Keltakuumerokote
Historiaa
Keltakuumeviruksen eristivät vuonna 1927 toisistaan riippumatta Pasteur-instituutin ranskalainen tutkijaryhmä Senegalissa ja Rockefeller-instituutin rahoittama tutkijaryhmä Nigeriassa. Vuonna 1928 ranskalaisten eristämä viruskanta jaettiin useille tutkijoille, ja tuolloin Harvardin yliopistossa työskennellyt eteläafrikkalainen Max Theiler onnistui kasvattamaan siitä rokotteeksi sopivan vakaan viruskannan käyttämällä alustana hiiren aivoja. Pasteur-instituuttia tuolloin johtanut Émile Roux piti hiirelle neurovirulenttia viruskantaa aivan liian vaarallisena rokoteessa käytettäväksi. Tämä ns. ranskalaiseen viruskantaan perustuva rokote kuitenkin otettiin käyttöön vuonna 1932. Roux'n pelot osoittautuivat perustelluiksi, sillä rokote aiheutti viremian kahdelle kolmesta ja aivotulehduksen noin 1/3000 rokotetulle. Ranskalaiset ilmeisesti pyrkivät vähättelemään rokotteen vaarallisuutta, sillä suurin osa aivotulehduksen saaneista jäi lopulta henkiin. Aikalaisten muistiinpanoista käy kuitenkin ilmi useita aivotulehdusepidemioita, joihin liittyi kuolleisuutta ja jotka sattuvat yhteen rokotuskampanjoiden kanssa. Ranskalaisten rokote oli kuitenkin keltakuumeen ehkäisyssä varsin tehokas. Sitä paranneltiin moneen otteeseen ja se oli käytössä varsinkin läntisessä Afrikassa aina vuoteen 1982 saakka.
Patricia Highsmith
Suomennetut teokset
alkuperäisen ilmestymisjärjestyksen mukaan
Isolampi (Keuruu, Pyörkkilänperä)
Maantietoa
Lammen pinta-ala on 8,8 hehtaaria, se on 500 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä.
Yhdysvaltain presidentinvaalit 1796
Tulokset
Yhdysvaltain presidentinvaalit 1796 ! colspan="2" rowspan="2" style="text-align:left;" | Ehdokas ! rowspan="2" colspan="1" style="text-align:left;" | Puolue ! rowspan="2" colspan="1" style="text-align:left;" | Kotiosavaltio ! rowspan="1" colspan="2" style="text-align:center;" | Äänet ! rowspan="2" colspan="1" style="text-align:left;" | Valitsijamiesäänet ! width="35" | Määrä ! width="35" | % Lähde: National Archives and Records Administration
Tony Soprano
Anthony John ”Tony” Soprano (myös italialaisittain Antonio Soprano) (James Gandolfini, 1961–2013) on televisiosarjassa Sopranos kuvitteellinen mafiaperheen johtaja ja perheenisä. Tony kärsii paniikkihäiriöstä, joten hän käy viikoittain terapiassa, minkä hän pitää enemmän tai vähemmän visusti salassa muilta. Hänen terapeuttinsa tohtori Jennifer Melfi (Lorraine Bracco) auttaa ja kuuntelee Tonya ja antaa hänelle uusia näkökulmia perheasioihin. Tony on kuitenkin sanonut terapeutilleen, ettei puhu tälle mafiaan liittyvistä asioista. Tonyn mafiakaverit Christopher Moltisanti, Paulie 'Walnuts' Gualtieri, Silvio Dante ja Salvatore "Big pussy" Bonspiero ovat Tonylle kaikki kaikessa, eivätkä he juuri riitele. Tony katsoo mielellään History Channelia, pitää ruoasta ja juomasta sekä on heikkona tummiin, älykkäisiin ja kauniisiin naisiin. Tonylla on myös pimeä puoli, joka johtaa usein impulsiiviseen väkivaltaan, josta sivullisetkin ovat saaneet kärsiä.
M/S Tor Finlandia
Karille
14. maaliskuuta 2001 alus ajoi karille 2,5 meripeninkulmaa Rauman ulkopuolella. Onnettomuushetkellä Finnreel oli luotsin ohjailussa. Syy karille ajoon oli pääkoneen öljysumuhälyttimen aktivoituminen, joka puolestaan pysäytti pääkoneen ja niin alus kääntyi oikealla ja ajoi karille väylän ulkopuolella. Hälytyksen aktivoitumisen syytä ei ole selvitetty. Finnreel saatiin kellumaan uudelleen sen jälkeen, kun osa aluksen paperilastista oli purettu.
Koppelojärvi
Koppelojärvi on järvi Valtimojoen vesistössä, Valtimolla, Pohjois-Karjalassa. Sen pinta-ala on 4,7 km². Järvi on neljän kilometrin pituinen ja sen pinnankorkeus on 130,7 metriä merenpinnan yläpuolella. Koppelojärven reittiin kuuluu järveen laskeva latvajoki Palmikkojoki ja Palmikkojokeen Ylimmäisenjärvestä laskeva Myllypuro. Koppelojärvestä reitti laskee Koppelojokea pitkin Matkusjokeen. Koppelon kylä, joka sijaitsee järven rannalla, on ollut ennen nimeltään Koppelojärvi. Järveä on laskettu. Aikaisemmin on järvi laskenut kaakkoon Haapajärven Mustajärveen, mutta nykyään se laskee koilliseen ja itään Matkusjokeen.
Turun tuomiokirkon Mustakirja
Mustankirjan alussa on paavi Benedictus XII:n vuonna 1340 kirjoittama kirje, jossa hän julistaa pannaan joukon sääksmäkeläisiä talonpoikia, jotka olivat kieltäytyneet maksamasta ylimääräisiä oravannahkoja verona.
Pienilampi (Keuruu, Pyörkkilänperä)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Hietasenpuron valuma-alueeseen (35.486) se kuuluu. Lammen vedenpinnan korkeus on 172,3 metriä mpy.
Henry Aflecht
Tosi-TV
Hän osallistui vuonna 2022 Nelonen-kanavalla esitettyyn tosi-tv-ohjelmaan Rikkaat ja rahattomat. ja Seiska.fi sivuston Miljonääri-Henkka sarjaan.
Stephen Colbert
Alun perin Colbert opiskeli näyttelijäksi, mutta kiinnostui improvisaatioteatterista tavattuaan maineikkaan Chicagon Second City -teatterin ohjaajan Del Closen. Second Cityn kautta hän tapasi Steve Carellin, jonka kanssa hän työskenteli myöhemmin Dana Carvey Show'ssa ja Daily Show'ssa, sekä Paul Dinellon ja Amy Sedarisin. Heidän kanssaan Colbert kehitti sketsisarjan Exit 57 (1995-96) ja komediasarjan Strangers With Candy (1999-2000).
Colbert aloitti Daily Show'n "kirjeenvaihtajana" vuonna 1997. Hän jätti ohjelman vuonna 2005 ja alkoi juontaa sarjan spin-offia The Colbert Reportia.
Vietnamin tasavalta
Historia
Vietnamin jako syntyi Geneven konferenssissa 1954 Việt Minh -joukkojen taisteltua vuodesta 1941 japanilaismiehitystä ja Ranskan siirtomaaherruutta vastaan. Toisen maailmansodan jälkeen ja itsenäisyyssodan tai ensimmäisen Indokiinan sodan jatkuessa ranskalaiset luopuivat siirtomaaherruudestaan ja loivat antikommunististen vietnamilaisten kanssa Vietnamin valtion (Quốc gia Việt-nam), jonka nimelliseksi päämieheksi asetettiin entinen keisari Bảo Đại.
Suurin uhka Diệmia vastaan oli enää sotilasvallankaappaus. Marraskuussa 1960 kolme laskuvarjojoukkojen pataljoonaa nousi kapinaan Saigonissa, mutta tilanne ei edennyt kaappaukseen asti. 27. helmikuuta 1962 kaksi Vietnamin ilmavoimien konetta pommitti presidentinpalatsia Diệmin ja Nhuiden surmaamiseksi, mutta yritys epäonnistui.
Chollima-liike
Chollima-liikkeeseen kuului enimmillään lähes 200 000 ihmistä. Viisivuotissuunnitelman tavoitteet pyrittiin sen johdolla täyttämään jo neljässä vuodessa. Raskaan teollisuuden, vaateteollisuuden ja maatalouden aloilla nähty edistys kuitenkin toteutui laadun kustannuksella, eikä tuotantomenetelmiä tästä huolimatta ryhdytty kehittämään vaan vaadittiin työn määrän kasvattamista ennestään. Työntekijöiden uupumus muodostuikin ongelmaksi, jonka häivyttämiseksi taloustilastoista päätettiin luopua.
Antero ei enää palaa
Antero ei enää palaa on kirjailija Mika Waltarin kirjoittama sotaromaani vuodelta 1940. Sen julkaisi WSOY. Teoksen tapahtumat sijoittuvat talvisodan aikaan.
Haleanlampi
Maantietoa
Lammen pinta-ala on 5,9 hehtaaria, se on 600 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä.
Renault 19
Renault 19 (1988–1996)
Kevään 1993 uutuusmallina oli lievästi urheilullinen S 1,4-litraisella moottorilla. Varusteina oli korinväriset puskurit ja ulkopeilit, urheiluistuimet, nahkaverhoiltu ohjauspyörä, sävylasit sekä ohjauspyörän ja istuimen korkeussäädöt. Samaan aikaan kaikkiin malleihin tuli vakiovarusteiksi sivutörmäyssuojat ja turvavöiden esikiristimet. Huhtikuusta 1994 lähtien myös kuljettajan turvatyyny kuului vakiovarustukseen.
Thersites
Thersites esiintyy lyhyesti Homeroksen Iliaassa. Hänet kuvataan vääräsääriseksi ja rammaksi sekä hartioiltaan sisäänpäin lysähtäneeksi, jonka päässä oli vain tukko harmaita hiuksia. Hän oli hidasälyinen ja kieleltään karkea ja rivo. Agamemnonin kootessa joukkonsa yhteen Thersites käytti puheenvuoron sotilaiden edessä, jossa hän arvosteli sekä Agamemnonia että Akhilleusta. Odysseus kuitenkin vaiensi hänet iskemällä häntä valtikalla selkään.
Salora
Valco ja väärinkäytökset
Omaa komponenttituotantoa varten perustettiin Salcomp Oy ja sen tehtaat Uuteenkaupunkiin ja Kemijärvelle. Kuvaputkituotannon aloittamiseksi Suomessa allekirjoitettiin vuonna 1976 Valco Oy:n kuvaputkitehtaan yhtiösopimus Saloran, Suomen valtion ja japanilaisen Hitachin kesken.
Lisko (sarjakuvahahmo)
Suomessa Liskon ensiesiintyminen tapahtui Ihmesarjan numerossa 5 (1967).
Animaatiosarja
Ja Lisko esiintyi vielä myöhemmin jaksoissa
27 "Viimeinen painajainen",
50 "Mary Janin etsintä" (Mysterion rakentama robotti)
Kodjalan kirkko
Historia
Vakka-Suomi on Turun ympäristön ohella Suomen vanhimpia kristillisiä seutuja, joten Kodjalassa on saattanut olla saarnahuone jo 1000-luvulla. Kodjalan kirkko rakennettiin viimeistään 1230-1240-luvuilla, jolloin piispa Tuomas organisoi alueen seurakuntia. Alfred A. Gustafssonin mukaan perustaminen tapahtui kun Kodjalan kyläkeskus oli siirretty Kairitusta sittemmin kuivatetun Ruotjärven rannalle. Kirkko hautausmaineen rakennettiin noin 350 metriä silloisen kyläkeskuksen länsipuolella sijaitsevan Kalmaloukkaanmäen (Lukkalanmäki) rinteeseen. Vakka-Suomen kirkkohistoriaa tutkineen Hannu Salvin mukaan seurakuntaan kuuluivat myös Hallun, Kahloisten, Kallelan, Kylähiiden, Pehdon, Tammiston ja Varhelan kylät. Uudenkirkon kirkon (nyk. Kalanti) valmistuttua 1450-luvulla Kodjalan kirkko menetti merkitystään, mutta Mikael Agricola mainitsee sen vielä vuonna 1540 laatimassaan seurakuntaluettelossa Uudenkirkon kappeliseurakuntana. Myöhemmin kirkon jäännökset mainitaan Laitilan kirkkoherran Nils Hedeenin vuonna 1753 kirjoittamassa pitäjänkertomuksessa, jossa hän mainitsee myös 1. marraskuuta vietettävän kirkon muistojuhlan.
Lisko (sarjakuvahahmo)
Animaatiosarja
53 "Häät",
Nanne Bergstrand
Ura
Valmennusuransa Bergstrand aloitti Markaryds IF:ssä 1985 pelaajavalmentajana. Hän luotsasi joukkuetta vuoteen 1991 ennen siirtymistään Växjö Norraan. 1994 Bergstrand siirtyi Östers IF:n päävalmentajaksi. Bergstrandin johdolla Östers IF sijoittui parhaimmillaan viidenneksi Allsvenskanissa.
Feetu Knihti
Seuraura
Kaudella 2022–2023 Knihti pelasi SM-liigassa 29 runkosarjaottelua tehopistein 2+3=5 ja kuusi playoff-ottelua ilman tehopisteitä. Hän vahvisti myös Ässien U20-joukkuetta.
Harlem
Historia
Vuoden 1893 jälkeen Harlemissa vapautui paljon asuntoja, joita alettiin vuokrata mustille. 1900-luvulla New Yorkiin alkoi muuttaa paljon afroamerikkalaisia, jotka pakenivat Etelä-Yhdysvaltojen maaseudun rajoituksia. Harlemin kasvaminen ”mustaksi suurkaupungiksi” oli tämän muuttoliikkeen tahaton seuraus. Afroamerikkalaisille alettiin vuokrata asuntoja silloin vielä enimmäkseen juutalaiselta alueelta. Kasvava etninen ja taloudellinen vihamielisyys ajoi valkoiset muuttamaan pois, vaikka Itä-Harlem jäikin suurimmaksi osaksi italialaiseksi, ja vuonna 1930 Harlemissa eli yli 200 000 afroamerikkalaista. Siellä asui myös juutalaisia, italialaisia , irlantilaisia ja suomalaisia.
Olavi Martikainen
Martikainen oli presidentin valitsijamies kaksissa vaaleissa, 1978 ja 1982. Lapinlahden kunnanvaltuustossa hän toimi keskustan edustajana vuodesta 1969 vuoteen 1993. Hän oli myös keskustan puoluehallituksen jäsen vuodesta 1970 vuoteen 1993, Nuoren Keskustan Liiton Ylä-Savon piirin puheenjohtaja ja puolueen Ylä-Savon piirin piiritoimikunnan jäsen.
Whina Cooper
Varhainen elämä
Cooper syntyi vuonna 1895 Hokiangassa, ja sai nimekseen Hōhepine Te Wake. Hänen isänsä oli Heremia Te Wake ja äiti Kare Pauro Kawatihi. Molemmat olivat taustaltaan maoreja, ja isä oli Ngāti Manawa- ja Te Kaitutae -hapujen johtaja, vaikka olikin pākehā-maori (puoliksi amerikkalainen).
Vuonna 1911 Cooper alkoi työskentelemään paikallisessa kaupassa, jossa hän osoittautui taitavaksi kauppiaaksi ja järjestäjäksi. Kaksi vuotta myöhemmin hän alkoi opettamaan koulussa, josta hän kuitenkin lähti kaksi vuotta myöhemmin.
Kunnianosoituksia
Cooperin elämästä kertova elokuva Whina sai ensi-iltansa 23. kesäkuuta 2022, ja Cooperia esitti Rena Owen.
Tiedepuisto
Rakenne Suomessa
Teknologiakeskukset ovat usein alueellisten vahvuuksien hyödyntämiseen perustettuja itsenäisiä yrityksiä. Niiden omistajakunta koostuu yrityksistä, yliopistoista, kunnista, rahoituslaitoiksista, järjestöistä, säätiöistä ja yksityisistä sijoittajista. Yhtiöissä on paikallinen johto sekä usein elinkeinoelämää, yliopisto- ja tutkimuskenttää sekä kuntasektoria laajasti edustava hallitus.
Sierra Madre
Meksikon kolme Sierra Madre-nimistä vuorijonoa:
Sakari Leskinen
Siilas Sakari Leskinen (2. kesäkuuta 1923 Harlu – 27. joulukuuta 2010 Iitti) oli suomalainen metsänhoitaja ja yritysjohtaja, joka sai metsäneuvoksen arvonimen.
D.I.C.E. Awards
pienoiskuva D.I.C.E. Awards (entinen Interactive Achievement Awards, IAA) on Academy of Interactive Arts & Sciencesin (AIAS) vuodesta asti järjestämä videopelipalkintogaala. Nimi on muutettu vuonna.
Tero Ojanperä
Tero Ojanperä (s. 1966) on entinen Nokia Oyj:n palveluliiketoiminnasta vastaava johtaja ja nykyinen Silo AI tekoäly-yrityksen ja Vision+ -rahaston hallituksen puheenjohtaja ja yksi niiden perustajista. Hän toimi TTY-säätiön hallituksen jäsenenä ja puheenjohtajana 2012-2017. Nykyään hän toimii DNA Oyj:n, Siili Solutions Oyj:n ja OP finanssiryhmän hallitusten jäsenenä.
D.I.C.E. Awards
Immersiivisen todellisuuden tekninen saavutus
Palkinto on lisätty huomionosoituksena vuodesta 2016 lähtien palkinnoksi teknisestä saavutuksesta virtuaalitodellisuuden ja lisätyn todellisuuden peleissä.
Luettelo Bonesin henkilöistä
Päähenkilöt
Neljännen kauden lopussa Boothin ollessa koomassa Hodgins kuvataan mysteerikirjailijana. Sarjan hitchcockmaista murhamysteeriä muistuttavassa 200. jaksossa hänet kuvataan luonnonhistoriallisen museon dinosauruksiin erikoistuneena tutkijana, joka auttaa ratkaisemaan murhan luiden avulla.
Tri Daniel Goodman on entinen arkeologi ja Jeffersonian instituutin johtaja. Hän on rakastava aviomies ja isä viisivuotiaille kaksostytöilleen. Hänen työtapansa johtivat Hodginsin pitämään häntä yksinkertaisena ihmisenä, jolta puuttuvat puhtaan tieteilijän kyvyt, vaikka kaksikon välit lämpenivätkin ystävämieliseksi kisailuksi ensimmäisen kauden lopussa. Jaksossa 23 Tri Goodmanin sanotaan olevan sapattilomalla.
Perheenjäsenet
Neljännen kauden päätösjaksossa Boothin ollessa koomassa Max kuvataan korruptoituneena kaupunginvaltuuston jäsenenä ja mahdollisena "Haudankaivajana". Sarjan hitchcockmaista murhamysteeriä muistuttavassa 200. jaksossa hänet kuvataan poliisipäällikkönä, jonka alaisuudessa Brennan työskentelee.
Työtoverit
Clark on sivuhahmo, joka esiintyi ensimmäisen kerran kolmannen kauden ensimmäisessä jaksossa, jossa hän yritti päästä Tri Brennanin assistentiksi Zackin ollessa poissa. Zack kuitenkin palasi samaisessa jaksossa. Clark palasi vielä kahdesti sen jälkeen - toisessa kolmannen kauden jaksossa "The Verdict in the Story", työskennellessään Brennanin isän puolustajana, joka oli oikeudessa murhan vuoksi. Neljännen kauden ensimmäisessä jaksossa, "Yanks in the UK", hän esiintyi neljän assistentin ryhmässä, jonka oli tarkoitus korvata Zack. Jakson lopussa hän kuitenkin paljastaa ettei voi sietää Tri Brennanin ja tämän tiimin työtapaa, ja lopettaa.
Arastoo Vaziri on väliaikainen laboratorioassistentti jaksossa "The Salt in the Wounds". Arastoo on iranilaista sukua. Hän on harras muslimi ja rukoilee viidesti päivässä. Arastoo käyttää aluksi tekoaksenttia kuulostaakseen "juuri laivasta tulleelta" iranilaiselta, jotta muut eivät ihmettelisi hänen uskonnollisuuttaan. Arastoo alkaa kuitenkin puhua oikealla amerikkalaisella aksentillaan Camin saatua asian selville. Arastoo kertoo viidennellä kaudelle toimineensa armeijan tulkkina Irakissa. Arastoo aloittaa suhteen Camillen kanssa kahdeksannella tuotantokaudella. Viimeisellä kaudella Arastoo menee naimisiin Camin kanssa.
Avalon Harmonia, aiemmalta nimeltään Stephanie Susan James, on selvänäkijä. Hän esiintyy esiintyy ensimmäisen kerran viidennen tuotantokauden ensimmäisessä jaksossa, jossa hänen kaksoissiskonsa on eräs uhreista. Hän kykenee puhumaan kuolleiden kanssa ja pystyy myös kertomaan ihmisten menneisyydestä tarkasti katsomalla heitä; Angela on erityisen vakuuttunut hänen kyvyistään. Camin ja Arastoon häissä hän ennustaa synkkää tulevaisuutta Boothille ja Brennanille.
Charlie Burns on FBI:n erikoisagentti, joka avustaa silloin tällöin Boothia. Hän esiintyi ensimmäisen kerran jaksossa "The Truth in the Lye". Genny Shaw on aloitteleva FBI-agentti, joka avustaa Boothia seitsemännen kauden aikana. FBI:n erikoisagentti Grace Miller esiintyy 11. tuotantokauden kahdessa ensimmäisessä jaksossa. Hän etsii Boothia ja hänet asetetaan Aubreyn pariksi. Hän joutuu ongelmiin, kun paljastuu, että hän ei ole kertonut tiimille ja FBI:lle aivan kaikkea.
Thomas Kaboré
Thomas Kaboré (s. 23. syyskuuta 1943 Ouagadougou) on burkinalainen roomalaiskatolinen piispa. Hänet vihittiin papiksi 29. kesäkuuta 1970 ja nimitettiin Kayan hiippakunnan piispaksi 19. huhtikuuta 1999. Piispaksi vihkiminen seurasi 10. heinäkuuta. Pääkonsekraattorina toimi Jean-Marie Untaani Compaoré, jota avustivat Philippe Ouédraogo ja Jean-Lucien-Marie-Joseph Cadilhac.
Callinicumin taistelu
Taistelun kulku
Persialaiset hyökkäsivät ylivoiman turvin roomalaisten oikean siiven ghassanideja vastaan, jotka murtuivat nopeasti. Paniikki levisi kokemattomaan lykaonialaiseen jalkaväkeen, joka kääntyi myös pakoon. Suurin osa lykaonialaisista ja lisäksi heidän komentajansa saivat surmansa. Rooman armeijan oikea siipi oli luhistumassa ja persialaiset hyökkäsivät Ascanin roomalaista ratsuväkeä vastaan. Ascan taisteli kuitenkin raivoisasti ennen kuin sai surmansa, ja sen jälkeen myös hänen miehensä pakenivat. Ascanin kuoltua myös Belisarius ja hänen joukkonsa kääntyivät pakoon.
Bronxin eläintarha
40.85058°N, -73.87538°W thumb Bronxin eläintarha on yhdysvaltalainen eläintarha, joka sijaitsee Bronxin piirikunnassa New Yorkissa. Se on Yhdysvaltain suurin metropolieläintarha ja kattaa 107 hehtaarin laajuisen puiston. Puiston läpi virtaa Bronx-joki.
Asa Radio
thumb|Asan entinen televisiotehdas Turussa, joka kuvanottohetkellä vuonna 2013 oli [[Åbo Akademin ASA-talona.]] Asa Radio Oy oli Turussa toiminut radioita, muuntajia, kaiuttimia, levysoittimia, stereolaitteita ja televisioita valmistanut yritys.
Historiaa
Aluksi Asa Radio valmisti kidekoneita, 1920-luvun puolivälissä paristokäyttöisiä radiovastaanottimia ja 1930-luvun alusta lähtien myös verkkovirralla toimivia moniputkiradioita. Vuonna 1939 Asa Radio julkisti ensimmäisen matkaradionsa.
Myynti Lohjalle
Vuonna 1979 Asa Radio Oy siirtyi yrityskaupalla Oy Lohja Ab:n haltuun. Jäljelle jääneistä viidestä Asa-myymälästä Tapio Peltonen muodosti Musta Pörssi -kodinkoneketjun, jonka hän myi vuonna 1984 Keskolle.
FS Jules Michelet (1908)
Palvelus
Alus siirrettiin reserviin 1929 ja sen aseistus riisuttiin vuotta myöhemmin. Alus oli majoitusaluksena Toulonissa, mistä se siirrettiin lentokoneiden ja sukellusveneiden maalilaivaksi. Circé-luokan sukellusveneen Thetiksen laukaisema torpedo upotti aluksen 1937.
RN Etna (1885)
Palvelus
Vuonna 1900 aluksen aseistukseksi muutettiin kaksi kymmenen tuuman 30 pituuskaliiperin, kuusi kuuden tuuman 32 pituuskaliiperin, yksi 75 millimetrin, viisi 57 millimetrin 40 pituuskaliiperin, viisi 37 millimetrin 20 pituuskaliiperin ja yksi 37 millimetrin revolveritykki. Näiden lisäksi alukselle asennettiin kaksi konekivääriä ja neljä neljäntoista tuuman torpedoputkea. Vuonna 1907 aluksen aseistusta modernisoitiin asentamalla neljä kuuden tuuman 40 pituuskaliiperin, kaksi 4,7 tuuman 40 pituuskaliiperin, kaksi 47 millimetrin 40 pituuskaliiperin, kaksi 37 millimetrin 20 pituuskaliiperin tykkiä, joita täydensi kaksi neljäntoista tuuman torpedoputkea. Alus siirrettiin 1907 koululaivaksi, missä tehtävässä se oli aina syyskuuhun 1914. Ensimmäisessä maailmansodassa alus oli satamaan sijoitettuna esikuntalaivana ja myöhemmin sataman suojausaluksena ja lopulta varastolaivana sekä Tarantoon sijoitetun laivasto-osaston esikuntana. Alus myytiin romutettavaksi 15. toukokuuta 1921.
Broholminkoira
Ulkomuoto
Koira on ulkonäöltään hyvin suurikokoinen ja raskasrakenteinen: urosten säkäkorkeus on 75 cm ja narttujen 70 cm ja paino vaihtelee 40–70 kg:n välillä. Suorakaiteen muotoisessa rungossa on suora selkä ja syvä rintakehä. Raajat ovat lihaksikkaat ja voimakkaat. Tummanruskeat tai tumman meripihkan väriset silmät ovat pyöreät ja keskikokoiset. Karkea karva on aina lyhyttä. Tämän mustamaskisen rodun väritys vaihtelee useimmiten kellanruskeasta vaaleankeltaiseen. Musta muunnos on harvinaisempi, mutta nykyisin yhtä lailla virallisesti hyväksytty. Käpälissä, rinnassa ja hännänpäässä saa olla valkoisia merkkejä.
2. jääkäripataljoona
2. komppania
Päällikkö: jääkäriyliluutnantti Birger Lemberg (siirrettiin 12. maaliskuuta komppanianpäälliköksi 3. jääkäripataljoonaan), jääkärikapteeni Mikko Kohonen (14. maaliskuuta alkaen, siirrettiin 26. maaliskuuta 1. jääkäripataljoonaan), jääkärikapteeni Väinö Palojärvi. Komppania koottiin Ilmajoen miehistä.
Ahtna
Kielellä ei ole kirjallista muotoa. Työ kielen parissa aloitettiin 1970-luvun alussa ja ensimmäinen sanakirja valmistui vuonna 1990.
Rasvamaksa
Jos rasvamaksaan kuuluu tulehdusreaktiota, on kyseessä steatohepatiitti. Jos rasvamaksaan ei liity tulehdusreaktiota, se ei ole vaaraksi terveydelle.
Nopeat hiilihydraatit
Nopeiden hiilihydraattien kuten sokerilla makeutettujen juomien käyttö lisää maksan rasvoittumista. Vuonna 2012 tehdyssä tutkimuksessa todettiin, että ylipainoisilla sokeripitoisen kola-virvoitusjuoman runsas käyttö puolen vuoden ajan lisäsi maksan rasvaisuutta.
Joni Mitchell
Varhaisvuodet
Kouluaikanaan Mitchell oli kiinnostunut musiikista, runoudesta, kuvataiteista ja muodista. Hän kiinnostui folkmusiikista teini-ikäisenä, ja hankki ensimmäiseksi omaksi soittimekseen baritoniukulelen. Pete Seegerin ohella hänen varhaisiin musiikkivaikutteisiinsa kuuluu jazzvokaaliyhtye Lambert, Hendricks and Ross; Mitchellin mukaan "he olivat minun Beatlesini".
Musiikkiuran alku
Mitchell aloitti laulajanuransa pienissä yöklubeissa Saskatchewanissa ja muualla läntisessä Kanadassa ja sitten katulaulajana Torontossa. Vuonna 1965 hän muutti Yhdysvaltoihin missä jatkuvan keikkailun myötä alkoi saada mainetta itse kirjoittamillaan lauluilla. Muut folk-artistit levyttivät monia niistä (”Urge for Going”, ”Chelsea Morning”, ”Both Sides, Now” ja ”The Circle Game”), minkä ansiosta Reprise Records kiinnitti hänet vuonna 1968 tekemään esikoisalbumia. Mitchell asettui Etelä-Kaliforniaan, ja hänen suositut laulunsa kuten ”Big Yellow Taxi” ja ”Woodstock” olivat tarkasti kiinni ajassa ja kuvastivat hänen sukupolvensa tuntoja.
Athelstan
pienoiskuva|Varhaisin säilynyt kuva Englannin kuninkaasta Athelstanista. Alttarimaalaus. thumb|Athelstanin hautakivi [[Malmesburyn luostarissa.]]
Kalle Myllymaa
Kalle Myllymaa (s. 25. maaliskuuta 2002 Pori) on suomalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan keskushyökkääjä, mutta Myllymaa osaa pelata myös laidassa.
Athelstan
Valtakausi
Athelstan valloitti vuosina 927–928 Jorvikin (York) tanskalaisilta (hänen sisarensa oli naitettu vuonna 926 kruunajaisten jälkeen Yorkin viikinkikuningas Sihtricille) ja miehitti Northumberlandin. Anglosaksien kronikan mukaan muut Ison-Britannian hallitsijat näyttäisivät alistuneen hänelle Bamburghissa.
Nykvarnin kunta
Nykvarnin naapurikuntia ovat Södertälje, Gnesta ja Strängnäs.
Nykvarn sijaitsee Södertäljen ja Strängnäsin kuntien välissä, ja monet Nykvarnin asukkaat käyvät töissä jommassakummassa kunnassa. Södertäljen keskustaan on kunnasta hyvät bussiyhteydet. Tukholmaan ja Eskilstunaan pääsee junalla puolessa tunnissa. Kunnassa toimi paperitehdas vuodesta 1848 vuoteen 1971.
Taajamat
Kunnassa on 3 taajamaa, joiden osuus kunnan väestöstä vuoden 2010 lopussa oli 75,4 prosenttia. Taajamien ulkopuolella asui tuolloin 2 292 asukasta. Seuraavassa on lueteltu kunnan alueella sijaitsevat taajamat väkilukuineen:
Gourara
thumb|250px|Timimoun keidas auringon noustessa. Gourara (myös Gurara) on keidasalue Adrarin maakunnassa Algerian Saharassa. Se rajoittuu pohjoisessa Läntisen Ison Ergin eteläkärkeen, idässä Tadmaïtin tasankoon ja lännessä Oued Saouran laaksoon. Gouraran eteläpuolella sijaitsevat Touatin keitaat. Alueen keskus on Timimounin kaupunki. Sen muut yhdeksän kuntaa ovat Aougrout, Charouine, Deldoul, Ksar Kaddour, Metarfa, Ouled Aïssa, Ouled Saïd, Talmine ja Tinerkouk. Kunnissa on yhteensä 132 800 asukasta (vuonna 2011).
Elektroniikka
Elektroniikka on sähkötekniikan osa, joka perustuu elektronien liikkeen ohjaamiseen. Elektroniikka sisältää sähköisten laitteiden suunnittelua, rakentelua, käyttöä ja tutkimista. Elektroniikan aikakausi alkoi vuonna 1902 John Ambrose Flemingin keksittyä tyhjiödiodin, jolloin hän myös loi elektroniikan käsitteen.
Elektroniikan mittaus- ja testauslaitteita
Sähköisten suureiden mittaamiseen käytettyjä laitteita ovat:
Passiiviset komponentit
Passiivisiksi komponenteiksi kutsutaan komponentteja, jotka kuluttavat energiaa.
Aktiiviset komponentit
thumb|[[Elektroniputki|Elektroniputket olivat ensimmäisiä elektronisia komponentteja, kuuman hehkulangan irrottamat elektronit liikkuvat putken tyhjiössä katodilta anodille.]] thumb|Kaksi kappaletta Maximin DIP-pakattua IC-piiriä sekä kaksi 7 segmentin ledinäyttöä.
Haades
Vergilius ja roomalainen mytologia
Vergiliuksen helvetissä pahantekijää rangaistiin hänen rikoksistaan sopivalla tavalla. Eepoksessa matka Haadeeseen alkaa pääsankari Aeneaksen rantautumisella Italian Latiumin alueelle. Tarina muistuttaa pitkälti Odysseuksen matkaa. Aeneas matkaa alas haadekseen yhdessä tietäjänaisen eli sibyllan kanssa. Heitä ympäröivät matkalla henkilöitymät: Murhe, Huolet, Taudit, Vanhuus, Pelko, Nälkä, Puute, Vaiva, Himot, Riita, Sota sekä näiden lisäksi Kuolema ja tämän velipuoli Uni.
Aeneas erottaa silmillään Haadeen alimman tason eli Tartaroksen kuilun lähellä linnan, joka sijaitsee liekehtivän Flegethon-virran keskellä. Aeneas kuulee sieltä kidutuksen ääniä ja pyytää sibyllaa kertomaan vasemmasta tiestä. Tästä alkaa eepoksen varsinainen helvetin kuvaus. Sibyllan mukaan tuomari Rhadamanthys tutkii vainajien teot. Syylliset joutuvat Teisifonen ruoskittavaksi, ja tämän jälkeen heidät pudotetaan Tartaroksen kuiluun. Syvimmällä ovat jumalia vastaan nousseet titaanit. Pahojen ihmisten piinojen määrä on lukematon, koska ihmisen pahuus on pohjaton.
Myöhemmin kristityt saivat runsaasti vaikutteita Vergiliuksen Haadeksesta. Hänen eepoksensa esittelemän mallin sielujen puhdistamisesta on sanottu olleen myöhemmän kristillisen kiirastulen esikuvana.
ECM (levy-yhtiö)
Alkuaikojen artisteja
ECM:n ensimmäinen levyjulkaisu oli yhdysvaltalaisen pianistin Max Waldronin albumi Free at Last vuonna 1969. Alkuvuosinaan ECM erikoistui yksinomaan jazziin. Yhtiön tärkeimpiä artisteja olivat tuolloin pianistit Keith Jarrett, Chick Corea, Paul Bley, Egberto Gismonti ja Art Lande; saksofonisti Jan Garbarek, vibrafonisti Gary Burton; rumpalit Jon Christensen ja Paul Motian; kitaristit Pat Metheny, John Abercrombie, Ralph Towner, Bill Connors ja Terje Rypdal; kontrabasistit Eberhard Weber, Arild Andersen, Charlie Haden ja Dave Holland; sekä yhdysvaltalainen avantgarde-jazzyhtye The Art Ensemble of Chicago.
Thulani Serero
Saavutukset
Ajax:
Gröbenzell
Aiheesta muualla
left|thumb|Russenbrücke, [[jugendkoristeinen kivisilta]]
Hamm
Hammissa on tärkeä rautateiden risteysasema. Kaupunki sijaitsee Bundesautobahn 1:n ja Bundesautobahn 2:n risteämiskohdan lähellä. Kaupungissa on runsaasti raskasta teollisuutta, joka tuottaa muun muassa johtoja, kaapeleita ja elektroniikkaa.
Chibi-Robo!
Pelin tapahtumat kulkevat pelin kellon mukaan, ja vuorokaudenajan vaihtumiset muuttavat ympäristöä - päivällä isäntäväki on hereillä, ja yöllä puolestaan talon lelut.
Alkuideaali
Alkuideaalit kommutatiivisissa renkaissa
Tämä yleistää seuraavan alkulukujen ominaisuuden: jos p on alkuluku ja p jakaa kahden kokonaisluvun tulon ab, niin p jakaa a:n tai p jakaa b:n. Näin ollen voidaan sanoa:
Klaus Kinski
Ura
Kinski tunnetaan erityisesti ohjaaja Werner Herzogin kanssa tekemistään viidestä elokuvasta. Kinski oli näyttelijänä eräänlainen äärimmäisyysihminen, joka paneutui rooleihinsa maanisesti ja riiteli usein ohjaajien kanssa. Kinski kärsi hysteerisistä raivonpurkauksista ja harjoitteli peilin edessä pitkiä aikoja. Kinski käsikirjoitti ja ohjasi itse yhden elokuvan, Kinski Paganini (1989), joka jäi hänen viimeiseksi elokuvakseen. Kinski kuoli sydänkohtaukseen 1991. Herzog teki Kinskistä dokumentin ''25. tunti (Mein liebster Feind - Klaus Kinski'') vuonna 1999.
Kinski olisi saanut Arnold Tohtin roolin elokuvasta Kadonneen aarteen metsästäjät, mutta hän vihasi elokuvan käsikirjoitusta. Niinpä hänen tilalleen valittiin englantilainen näyttelijä Ronald Lacey.
Kangaspuut
Vipukangaspuut
thumb|upright|[[Buyit|Buyi-kansan vipukangaspuut, jossa viputukissa keinuva vipukoneisto ja alaviistoon kulkeva loimensuunta.]] Vipukangaspuiden arvellaan kehittyneen Saksassa. Vipukangaspuut tulivat Suomeen Fredrika Wetterhoffin mukana, kun hän osti niitä 1880-luvun alussa Saksasta Työkouluunsa. Vipukangaspuut levisivät ympäri Suomen opettajankoulutuslaitokselta valmistuneiden opettajien mukana. Valmistuneet opettajat olivat tutustuneet opiskelunsa aikana vipukangaspuihin Wetterhoffin Työkoulussa. Suomi on kudonnan näkökulmasta harvinainen maa: Suomessa käytetään nykyisin melkein pelkästään vipukangaspuita.
San Franciscon lahden ympäristö
Liikenne
Aluetta palvelevia lentokenttiä ovat San Franciscon kansainvälinen lentoasema, Oaklandin kansainvälinen lentoasema ja San Josén kansainvälinen lentoasema. Ne sijaitsevat etäällä toisistaan eri puolilla aluetta. Lahden alueelta on säännöllinen junayhteys Los Angelesiin.
Alainen Pirttijärvi
Alainen Pirttijärvi on Keski-Suomessa Keuruulla Salmenkylän lähellä sijaitseva järvi.
Professor Longhair
Living Blues -lehdissä n:o 26 ja 43 on Professor Longharin diskografia ulottuen vuoteen 1974 asti.
Evoluutio
Geneettinen liftaaminen
Rekombinaatio mahdollistaa samalla DNA-juosteella olevien alleelien erottumisen. Rekombinaatioita tapahtuu kuitenkin harvoin (noin kaksi tapahtumaa per kromosomi per sukupolvi). Tämän vuoksi kromosomissa lähekkäin olevat geenit eivät aina sekoitu kauas toisistaan; geenit jotka ovat lähekkäin usein periytyvät yhdessä, koska juosteen katketessa ne jäävät todennäköisesti sen samaan osaan. Ilmiötä kutsutaan geneettiseksi kytkennäksi. Taipumusta tähän mitataan löytämällä kuinka usein kaksi alleelia löydetään yhdessä yksittäiseltä kromosomilta verrattuna odotuksiin – tätä kutsutaan alleelien kytkentäepätasapainoksi. Ryhmänä periytyvää alleeliryhmää kutsutaan haplotyypiksi. Tämä voi olla tärkeätä silloin kun tietyssä haplotyypissä olevasta yksittäisestä alleelista on paljon hyötyä: luonnonvalinnan kautta tapahtuva valintapyyhkäisy voi johtaa muidenkin haplotyypissä olevien alleelien yleistymiseen populaatiossa; tätä ilmiötä kutsutaan geneettiseksi liftaamiseksi. Jotkut neutraalit geenit ovat geneettisesti kytkeytyneinä muihin valinnan alaisiin geeneihin. Tästä johtuva geneettinen liftaaminen voidaan osittain havaita sopivalla efektiivisellä populaatiokoolla.
Adaptaatio
thumb|300px|Homologisia luita [[Tetrapoda|nelijalkaisten raajoissa. Näiden eläinten luilla on samat perusrakenteet, mutta ne ovat adaptoituneet tiettyihin käyttötarkoituksiin.]] Adaptaatio on prosessi joka tekee eliöistä paremmin sopeutuneita elinympäristöihinsä. Adaptaatio voi myös viitata piirteeseen, joka on tärkeä eliön selviytymiselle. Esimerkkinä hevosten hampaiden adaptaatio ruohon jauhontaan. Voimme erottaa sanan kaksi merkitystä käyttämällä adaptaatiota viittaamaan evoluutioprosessiin ja adaptiivista piirrettä prosessin tuotteeseen (ruumiinosaan tai funktioon). Adaptaatiot ovat luonnonvalinnan tuottamia. Seuraavat määritelmät johtuvat Theodosius Dobzhanskyn työstä:
Eräs evolutiivisen kehitysbiologian nykyisistä tutkimuskohteista on adaptaatioiden ja eksaptaatioiden kehityksellinen perusta. Tämä tutkimustyö käsittelee alkionkehityksen alkuperää ja evoluutiota ja miten muutokset kehityksessä ja kehitystä ohjaavissa prosesseissa tuottavat uusia ominaisuuksia. Nämä tutkimukset ovat osoittaneet, että evoluutio voi muuttaa kehitystä tuottaakseen uusia rakennelmia. Esimerkkinä ovat alkion luuston rakenteet, jotka kehittyvät leuoiksi muissa eläimissä, muodostavat mieluummin osan välikorvaa nisäkkäissä. On myös mahdollista, että rakenteet jotka ovat kadonneet evoluution myötä voivat ilmestyä uudelleen kehitystä ohjaavissa geeneissä tapahtuvien muutoksien takia. Esimerkkinä ovat mutaatiot kanoissa, jotka aiheuttavat, että niiden alkioissa kasvaa krokotiilien hampaita muistuttavia hampaita. Nyt on tulossa selväksi, että useimmat eliöiden muodoissa tapahtuvat muutokset johtuvat muutoksista, jotka tapahtuvat pienessä säilyneiden geenien joukossa.
Lajiutuminen
left|thumb|400px|Lajiutumisen neljä mekanismia. Lajiutuminen on prosessi jonka myötä laji eroaa kahdeksi tai useammaksi lajiksi polveutumisen kautta.
On lukuisia tapoja määritellä mikä on "laji". Määritelmän valinta riippuu tarkasteltavan lajin yksityiskohdista. Esimerkiksi, jotkut lajikäsitteet ovat paremmin sovellettavissa suvullisen lisääntymisen kautta lisääntyviin eliöihin, kun taas toiset ovat paremmin sovellettavissa suvuttoman lisääntymisen kautta lisääntyviin eliöihin. Lajikäsitteet voidaan monipuolisuudestaan huolimatta luokitella kolmeen laajaan filosofiseen lähestymistapaan: keskenään lisääntyviin, ekologisiin ja fylogeneettisiin. Biologinen lajikäsite on klassinen esimerkki lähestymistavasta, jonka mukaan eliöt kuuluvat samaan lajiin, jos ne pystyvät luonnonoloissa tuottamaan lisääntymiskykyisiä jälkeläisiä keskenään. Ernst Mayrin vuonna 1942 määrittelemä biologinen lajikäsite sanoo, että "lajit ovat luonnollisia populaatioryhmiä, jotka todellisuudessa tai potentiaalisesti lisääntyvät keskenään ja ovat lisääntymiskyvyllisesti eristettyinä toisista samankaltaisista ryhmistä". Huolimatta sen pitkään jatkuneesta ja laajamittaisesta käytöstä, biologinen lajikäsite ei muiden lajikäsitteiden tavoin ole ongelmaton – esimerkkinä on se, että näitä käsitteitä ei voida soveltaa esitumallisiin – ja tätä kutsutaan lajiongelmaksi. Jotkut tutkijat ovat yrittäneet monistisen lajikäsitteen kehittämistä – toiset taas ovat omaksuneet pluralistisen lähestymistavan ja ehdottaneet, että voi olla olemassa eri tapoja, joilla lajin määritelmää voidaan tulkita loogisesti.